Podpora inovácií budovaním kapacít a siete centier vedy 
v regióne Juhovýchodnej Európy

Akronym projektu	SEE Science	
Číslo projektu  	SEE/B/0048/1.3/X.	
Doba riešenia projektu	apríl 2011 – marec 2014	
Priami partneri projektu	mesto Debrecen, Univerzita Debrecen, Univerzita Oradea, Múzeum prírodných vied Trento, Rakúska sieť centier vedy, Centrum vedeco-technických informácií SR (pôvodne SCHOLA LUDUS), výskumné centrum pre juhovýchodnú Európu (Tessaloniki), centrum vedy Patras, mesto Burgas, Bulharská únia vedcov 	
Pridruženými členmi projektu sú	Národná inštitúcia pre vedecký výskum v Rumunsku, Rakúske federálne ministerstvo pre vzdelávanie, umenie a kultúru, Free University Burgas, Centrum inováciív Bulharsku, maďarské Business Leaders  Forum, Autonómna provincia Trento, Ministerstvo školstva, celoživotného vzdelávania a náboženských záležitostí – Generálny sekretariát pre vedu a technológie	

Správa zo zahraničnej pracovnej cesty

1.  Účastníci ZPC
RNDr. Katarína Teplanová, PhD.  – koordinátorka nadnárodného projektu SEE Science
Ing. Eva Kalužáková – finančná  manažérka projektu SEE Science
CVTI SR, Národné centrum pre popularizáciu vedy a techniky v spoločnosti, 
Lamačská cesta 8/A, 811 04 Bratislava

2.  Zahraničná pracovná cesta

Doba trvania	29.2. – 4.3.2012

Účel cesty		Aktívna účasť na konferencii, Správnej rade a Koordinačnej rade 	projektu SEE Science. Individuálne pracovné stretnutia s partnermi k 	tvorbe pilotných programov (úloha v rámci pracovného balíka WP4).

Názov podujatia	Nadnárodný projekt SEE Science: Podpora inovácií budovaním kapacít a siete centier vedy v regióne Juhovýchodnej Európy:

1. 	Konferencia: Science Centres for Smart Growth – Europe 2020 
(1.3.2012)

2. 	Prvé zasadnutie Správnej rady SEE Science (2.3.2012)

3.	Stretnutie koordinátorov nadnárodného projektu SEE Science – Podpora inovácií budovaním kapacít a siete centier vedy v regióne Juhovýchodnej Európy (2.3.2012)

4 	Benchmarking centra vedy v Patrase a bilaterálne rokovanie k príprave pilotnému programu s kolegami z  (3.3.2012)

Organizátor 	Centrum vedy Patras (partner projektu SEE Science)
Účastníci podujatia	 účastníci konferencie
		 členovia Správnej rady projektu SEE Science 
		 koordinátori pracovných balíkov projektu, tematický experti 			 a manažéri projektu 
		 
Miesto konania:		Centrum vedy Patras
		Agias Parskevis Street, Patra 26504
Termín konania: 		01. – 03. 3. 2012
Financovanie cesty:	Výdavky na cestu budú refundované z prostriedkov projektu SEE Science spolufinancovaného z ERDF, v rámci Operačného programu Juhovýchodná Európa. 
4.  Stručný popis jednotlivých častí programu 

1. Konferencia: Science Centres for Smart Growth – Europe 2020
(http://www.eduscience.gr/see-science/files/announcement.pdf) 
Úvodom zazneli prednášky: 
-	Prepojenie vedy a inovácií so spoločnosťou (spoločný príspevok rektora univerzity,
regionálneho riaditeľa základného a stredného školstva a primátora západného regiónu
Grécka); 
-	Centrá vedy ako piliere Európskeho regionálneho rozvoja (Louka Katseli, členka gréckeho parlamentu, prof. pekonomiky, bývala ministerka hospodárstva a bývalá ministerka práce a sociálnych vecí); 
-	Úloha centier vedy v rámci implementácie Stratégie 2020 (Olivier Ramsayer, riaditeľ zdrojov a podpory EFSA)
Pracovné témy konferencie boli rozdelené do troch okruhov: 
-	Science Centres for non-formal and informal learning 
-	Science Centres for Innovation and Creativity 
-	Science Centres for a Digital Society
Na záver konferencie sa konal okrúhly stôl na tému Môžu centrá vedy slúžiť ako katalyzátory medzi vzdelávaním a inováciami? zameraný na postavenie, rozvoj a úlohy centier vedy pre vedu, výskum a spoločnosť (aktívna účasť).

2. Prvé zasadanie Správnej rady partnerstva SEE Science. 
Zasadnutia sme  sa zúčastnili v mene riaditeľa CVTI SR. 
Správna rada ako rozhodovací strategický orgán partnerstva SEE Science monitorovala implementáciu projektu, schválila upravený harmonogram a SEE Science metodológiu SWOT a potvrdila súlad projektu s pravidlami SEE programu.
Zmena harmonogramu bola vyvolaná zmenami 4 partnerov projektu, vrátane slovenského partnera (pôvodný partner projektu SCHOLA LUDUS - PP5 ponúkol svoje partnerstvo 
Centru VTI SR – PP11, ktoré ponuku prijalo ako výzvu pre ďalší rozvoj). Projekt sa nachádza v 3. perióde riešenia zo 7. Plán sa má dobehnúť do konca 4. periódy. 
Schválená bola originálna metodológia SWOT s typickými oblasťami indikátorov pre centrá vedy, ktorá umožňuje identifikovať spoločné rozvojové oblasti partnerov SEE Science (autor metodológie: Katarína Teplanová). 

3. Stretnutie koordinátorov nadnárodného projektu SEE Science 
Na mítingu sme sa zúčastnili ako koordinátor 3. pracovného balíka SEE Science. 
(SEE Science má tri pracovné balíky (WP) zamerané na rozvoj obsahu projektu a troch hlavných koordinátorov. CVTI SR je zodpovedné za WP3.) 
V rámci WP3 majú partneri podľa schválenej metodológie pripraviť 8 lokálnych SWOT analýz svojich inštitúcií, z ktorých koordinátor určí indikatívne faktory pre lokálne porovnávacie SWOT analýzy, ktorých výstupom budú lokálne rozvojové oblasti. Lokálne rozvojové oblasti budú diskutované na miestnej úrovni aj s dotknutými inštitúciami. Na ich základe koordinátor vytipuje a partneri schvália rozvojové oblasti SEE Science, budú sa realizovať benchmarkingové štúdie dobrej praxe, spracovaná bude inventúra služieb centier vedy a portfólio služieb, vypracovaná bude Nadnárodná správa o súčasnom stave v oblasti centier vedy (Transnational State of Art Report) a akčný plán pre zlepšenie operácií centier vedy. 
V rámci WP4 je pripravený tréning agentov centier vedy. Partneri diskutujú o spoločných pilotných aktivitách.
V rámci WP5 sa rozbieha činnosť Virtuálneho centra vedy, ktorá je v rámci projektu zameraná v prvom rade na internú odbornú komunikáciu partnerov a rozvojové témy centier vedy a informovanosť širšej verejnosti o aktivitách SEE Science. Pripravujú sa festivaly vedy, kľúčovým pojmom je inovácia.

4. Benchmarking centra vedy v Patrase a bilaterálne rokovanie k príprave pilotného programu s kolegami z centra vedy v Patrase.
Centrum vedy v Patrase je unikátne z viacerých hľadísk: 
-	Zriaďovateľom je súkromná nadácia, centrum patrí do jej siete centier vedy.  
-	Úzko spolupracuje s univerzitou.
-	Aplikuje jedinečnú poznávaciu metodológiu blízku, resp. komplementárnu k metodológii poznávania podľa SCHOLA LUDUS. 
-	Disponuje originálnymi exponátmi. 
-	Je zaradené do strategického plánu rozvoja regiónu.
Okrem 11 edukátorov - animátorov na plný úväzok tam pôsobia aj vysokoškolskí študenti.
(Zamestnanci animátori majú vysokoškolský diplom aj  vedecké hodnosti z prírodných vied, matematiky a pod. a ich úlohou je aj vyvíjať nové exponáty a metodológie. 
Exponáty vznikajú na základe hlbokého štúdia, v dlhých opakovaných diskusiách s odborníkmi.

(Centrá vedy majú rôzne prístupy)
V Patrase mali zdanlivo veľmi jednoduché exponáty, ale vynikajúcu komunikáciu s návštevníkmi. Nad jedným exponátom pracujú študenti 5 hodín!
Na začiatku je provokačná otázka, úloha, ktorá vyvoláva mentálny konflikt.
Na konci sú prezentácie študentov, následné ešte kolektívne diskutovane. 

Niektoré exponáty boli inštalované ako priestorové objekty (vstupné a chodbové priestory Centra),  niektoré boli súčasťou pracovných staníc. Exponáty zaujali návštevníkov všetkých vekových kategórií a vzdelania. Cena exponátov (napr. Fukotovo kyvadlo je približne 3 000 €) je nízka k prínosu a k celkovej prezentácii Centra.

S výnimkou jediného exponátu boli exponáty bez obrazoviek! 

Centrum má nielen výstavné priestory, ale aj väčšie auditórium, seminárne / dielňové priestory, priestor na posedenie s bufetom a stolmi, na ktorých sú hlavolamy, hry. Nadobúdacie ceny za hlavolamy sú tiež nízke (zaujímavosťou napr. je aj  šachová hra ,ktorú môžu hrať 3 hráči).  Uvedené logické stolové hry by bolo možné inštalovať aj CVTI SR v konferenčnej miestnosti na 2. poschodí na stoloch pod oknami (pilotne by mohli byť nainštalované 3 – 4 hry a bolo by možné pozorovať ako zaujmú návštevníkov pri Vedeckých cukrárňach, kaviarňach, konferenciách...). Virtuálne je možné si centrum  a spomínané exponáty v Patrase prehliadnuť na internete:
http://www.eduscience.gr/index.php?option=com_content&view=article&id=29&Itemid=78&lang=EN
Vzor centier vedy v Európe vybudovaných s podporou regionálnej správy nás inšpiroval k iniciatíve slovenských regionálnych centier vedy (viac osloviť a priblížiť sa širokej verejnosti po Slovensku najmä v období krízy a zvyšujúcej sa nezamestnanosti) s heslom Veda pre všetkých alebo  Veda hrou pre všetkých (bezplatný vstup, miesto popularizácie vedy, rozvoja logického myslenia, tvorivé využitie voľného času, ponuka kvalitnej a náročnej zábavy na miesto alkoholu a drôg, rozvíjanie dobrovoľníctva...). V Patrase vznikla myšlienka Výzvy pre mestské zastupiteľstvá, samosprávy, regionálnych strategických podnikov, firmy, ale aj všetkých, ktorý disponujú vhodným priestorom pre zriadenie lokálnych centier vedy, poprípade by chceli byť nápomocný napĺňaniu cieľov centra . Zámerom je vybudovať sieť regionálnych centier vedy, v ktorých sa budú realizovať putovné interaktívne výstavy, programy a aktivity centra vedy určené školám aj širšej verejnosti s využitím už existujúcich častí Spektra vedy, Portrétov slovenských vedcov, s pripojením do virtuálneho centra vedy a propagovaním aktivít transferu technológií . CVTI SR zabezpečí školenie personálu a lokálnym centrám vedy bude tiež poskytovať výstavy, programy, metodické materiály a podľa potreby aj inštruktáže k novým aktivitám. Na komunikáciu medzi centrami vedy, ich miestnymi partnermi  ako aj smerom k užívateľom bude slúžiť virtuálne centrum vedy, ktoré taktiež zabezpečí a bude prevádzkovať CVTI SR.
Miestne prevádzkové náklady jednotlivých centier vedy však musia byť hradené z  lokálnych zdrojov – vklad regiónu pre svojich občanov. 
Projekt by mal minimálne mzdové náklady pri využití absolventskej praxe.
Projekt regionálnych centier vedy má za cieľ aj zvýšenie zamestnanosti absolventov v príslušnom regióne aj z dôvodu, že Slovensko má najvyšší podiel nezamestnaných absolventov medzi štátmi EÚ a to  formou vykonávania  absolventskej praxe podľa §51  zákona Národnej rady Slovenskej republiky č. 5/2004 Z.z. o službách zamestnanosti a o zmene a doplnení niektorých zákonov v znení neskorších predpisov a § 10 vyhlášky Ministerstva práce, sociálnych vecí a rodiny Slovenskej republiky č. 44/2004 Z.z. v znení neskorších predpisov.
CVTI SR by touto  absolventskou praxou ďalej  rozvíjalo mladých odborníkov do 25 rokov z rôznych vedných oblastí, poskytla by respondentom ďalšie odborné a praktické skúsenosti pri činnostiach so všetkými vekovými skupinami. Tým by  zároveň rozšírila ich možnosti uplatnenia sa na trhu práce. Príspevok v zmysle zákona vypláca príslušný Úrad práce , sociálnych vecí a rodiny. CVTI SR ani regionálnemu partnerovi by nevznikli ďalšie mzdové náklady. 
CVTI SR a SCHOLA LUDUS majú už v súčasnosti exponáty na 3 výstavy, ktoré by mohli začať v regiónoch rotovať. 
Oslovenie Výzvami by bolo možné realizovať aj pod záštitou riaditeľky Sekcie vedy a techniky MŠVVaŠ SR, ako i cez Krajské školské správy (centrá vedy by mohli byť aj miestom praktickej výuky).
O tom, v ktorých mestách regiónov sa centrá vedy zrealizujú ako prvé, rozhodne kvalita prihlášok. 

5.  Odporúčané závery
1.	Získať, preložiť a rozširovať základné prednášky z konferencie.
2.	Žiadať úpravu rozpočtu z externých zdrojov v prospech rozvoja interných kapacít NPC.
3.	Zakladať lokálne strategické partnerstvá.
4.	Spolupracovať na vývoji spoločného pilotného  programe prednostne s centom vedy v Patrase. 

6.   Prehľad prinesenej dokumentácie a miesto jej uloženia
Súčasné dokumenty majú interný charakter. Vytvorené boli v súlade s projektom ako podklad k rozvoju partnerstva na budovanie kapacít a siete centier vedy v regióne Juhovýchodnej Európy. 	

7.   Osobitne vyhodnotený očakávaný prínos ZPC
Účasť na ZPC bola z hľadiska projektu SEE Science nutná. Partneri projektu majú rozdelené úlohy, pričom prínos každého je zjavný. Tvoria sa metodológie a obsahové rámce k základným funkciám, budovaniu, rozvoju a inováciám centier vedy pre partnerstvo SEE Science, ktoré môže každý z partnerov projektu aplikovať v rámci rozvoja vlastnej inštitúcie, v kooperácii so strategickými partnermi a v rámci aktivít určených školám, učiteľom, rodinám a širokej verejnosti v oblasti popularizácie vedy a celoživotného neformálneho vzdelávania. 
Došlo ku konečnému odsúhlaseniu metodológie a postupu pre SWOT analýzu. Významu SWOT analýzy v projekte zodpovedala aj najväčšia diskusia k veci v rámci stretnutia koordinátorov.

8.    Spôsob zverejnenia výsledkov ZPC, prenos získaných informácií
Správa zo ZPC bude zverejnená na internete MŠVVaŠ SR, ako i na intranete CVTI SR. 
Pracovné dokumenty zo stretnutia koordinátorov projektu SEE Science budú k dispozícii projektovým partnerom, a teda aj pracovníkom CVTI SR ako aj ďalším spolupracujúcim odborníkom, na webovej stránke Virtuálneho centra vedy SEE Science.

Súhlasím so zverejnením správy na internete
Správu vypracovala: RNDr. Katarína Teplanová, PhD. (koordinátorka projektu)

..............................
Dátum: 6. 3. 2012
Správu schválil:  prof. RNDr. Ján Turňa, CSc. (riaditeľ) 	..............................